โบรกฯรุ่นพี่ไม่พร้อมพัฒนาตัวเองปล่อยข่าวโจมตีน้องใหม่ว่อนโซเชียล
เกิดกระแสข่าวลือในโลกออนไลน์-โซเชียลว่าวันนี้เวลาประมาณ 10.00 น.และ 14.00 น.ของวันนี้(16 ต.ค.58)จะมีการรวมตัวกันของชาวเน็ตเพื่อทำการเชื่อมต่ออินเทอร์เน็ตเข้าเว็บไซต์ http://www.sbito.co.th ขึ้นมาเพื่อกดปุ่มดาวโหลดหน้าเว็บใหม่หรือรีเฟรช F5 บนคีบอร์ดคอมพิวเตอร์รัวๆ โดยไม่ต้องยั้งเพื่อให้เว็บดังกล่าวล่ม
16 ต.ค. 2558

ผู้สื่อข่าวรายงานว่า เกิดกระแสข่าวลือในโลกออนไลน์-โซเชียลว่าวันนี้เวลาประมาณ 10.00 น.และ 14.00 น.ของวันนี้(16 ต.ค.58)จะมีการรวมตัวกันของชาวเน็ตเพื่อทำการเชื่อมต่ออินเทอร์เน็ตเข้าเว็บไซต์ http://www.sbito.co.th ขึ้นมาเพื่อกดปุ่มดาวโหลดหน้าเว็บใหม่หรือรีเฟรช F5 บนคีบอร์ดคอมพิวเตอร์รัวๆ โดยไม่ต้องยั้งเพื่อให้เว็บดังกล่าวล่ม
 
รูปที่ส่งกันทั่วในโลกออนไลน์ขณะนี้
 
โดยคาดว่าการกระทำดังกล่าวมีที่มาจากการโจมตีของกลุ่มผู้ไม่หวังดี เนื่องจาก SBI มีจุดขายค่าคอมมิชชั่นที่ถูก นอกจากนี้ SBITO ยังคิดค่าธรรมเนียมต่ำกว่า เพื่อให้นักลงทุนมีโอกาสมากขึ้นในการตัดสิน โดยเฉพาะช่วงโปรโมชั่น คิดค่านายหน้าสูงสุดเพียง 0.015% สำหรับบัญชี Cash Balance และ 0.02% สำหรับบัญชี Cash Account ตั้งแต่วันที่ 16 ต.ค. 58 ถึง วันที่ 15 ม.ค. 59 โดยอัตราค่าธรรมเนียมจะลดลงตามมูลค่าซื้อขายต่อวัน
ส่วนค่าคอมมิสชั่น บริษัทได้จัดโปรโมชั่นในช่วง 3 เดือนข้างหน้าด้วยการให้ส่วนลดกว่า 90% เทียบจากอุตสาหกรรมที่คิดค่าคอมฯออนไลน์ที่ระดับ 0.136% โดยบริษัทได้ลดค่าคอมฯเหลือ 0.015% สำหรับบัญชี Cash Balance หรือวอลุ่มเทรด 1 ล้านบาท จ่ายค่าคอมฯ 150 บาท และ 0.02% สำหรับบัญชี Cash Account หรือวอลุ่ม 1 ล้านบาท ค่าคอมฯ 200 บาท ขณะที่นักลงทุนที่มีวอลุ่มเทรดเกิน 20 ล้านบาท จะไม่คิดค่าคอมฯส่วนที่เกินทั้งนี้ ตั้งเป้ามาร์เก็ตแชร์ใน 12 เดือนข้างหน้าที่ 2.5%
อนึ่ง SBI คือบริษัทหลักทรัพย์ (บล.) เอสบีไอ ไทย ออนไลน์ (SBITO) ซึ่งเป็นการถือหุ้นร่วมกันระหว่างกลุ่มบริษัทการเงินญี่ปุ่น SBI Group ถือ 55% และบริษัท ฟินันเซีย ไซรัส (FSS) 45%
 